**Feladatsor**

(7+1 kérdés szóban/írásban)

**Inczédy Tamás: Lasztics bácsi meséjéhez**

**A mese elolvasása előtt**

1. Mit beszélhetnek (mondhatnak) ezek a tárgyak?

\*Egy zsákból különböző tárgyak kerülnek elő, melyeket „beszéltetünk”. Pl. foghijas fésű, tintapacás füzet, szakadt póló, lyukas zokni, ütött-kopott labda stb.

**A mese olvasása után**

2. Mit mond a gyerekekről az első aggódó labda? Keresd ki/másold ki a szövegből! (válogató olvasás vagy másolás)

*(„itt rengeteg a gyerek, és a legtöbbnek két lába nőtt, és azok a lábak minket rugdosnak majd”)*

3. Mit ajánlott Zsámoly Ferdinánd a sopánkodó labdácskáknak? Mi a véleményed erről? (*gyógyszert...*)

4. Ki volt Lasztics Árpád? Mutasd be őt!

*(Öreg, valódi marhabőr focilabda, tapasztalt stb. Egykor az iskolai bajnokság főlabdájaként dolgozott.)*

5. Meséld el Lasztics bácsi sérülésének történetét, érzelgős, tanulságos meséjét!/ vagy

Egészítsd ki a hiányos szövegrészt a mese alapján!

„Egy nap olyan ..................... talált el egy .................... végzős diák, hogy berepültem a ................ szoba ................ ablakán és egyenesen az igazgatóhelyettes ............................ landoltam. Jó nagy ...................... kerekedett. Senki nem vette észre, hogy a ................................ megsérült. Nem ..................... meg.”

Szóbank: *szerencsétlenül, botlábú, tanári, akváriumában, patália, varrásom, javitottak*

6.Épitsd vissza az összekeveredett szavakból Lasztics bácsi tanulságos mondását!

Nagy kivesszük Mert a jó ha elszürkül az életből magányában. a kellemetlent, is

*(„Mert ha az életből kivesszük a kellemetlent, a jó is elszürkül nagy magányában.”)*

Szerinted mit jelent ez? Mire akart figyelmeztetni a bölcs öreg?

7. Ha te lettél volna az egyik fiatal focilabda, hogyan döntöttél volna Lasztics bácsi élettörténetét hallva? Kérted volna a felkínált fájdalomcsillapítót? Miért?

+1. Ha az osztályban vannak sportolók, élsportolók, zenészek, versenyeken és különböző tevékenységek során kitűnt tehetségek, mutassanak jó példát a többieknek. Beszélgessünk velük arról, hányszor van hetente edzésük, próbájuk. Mennyit gyakorolnak? Kik a példaképeik? Mekkora munka, erőfeszítés, olykor lemondás bizonyos dolgokról, hogy eredményt érjenek el, mert azért tenni kell. Erőfeszítés és kitartó munka nélkül nincs siker!